**ROMÂNIA**

**Judeţul Bistriţa – Năsăud**

**Primăria Comunei Feldru**

**Nr. 3305 din 24.03.2025**

**P R O C E S V E R B A L**

Încheiat azi 24.03.2025 cu ocazia ședinţei ordinare al consiliului local al Comunei Feldru.

La ședinţă participă un număr de 15 consilieri locali în funcție din totalul de 15 consilieri.

Domnul președinte de ședință ia loc la masa de lucru și dă cuvântul domnului secretar pentru a prezenta procesul verbal de la ședința anterioară, domnii consilieri votează „pentru” în unanimitate de voturi.

Se dă cuvântul domnului președinte de ședință pentru a prezenta următoarea ordine de zi:

**1. Proiect de hotărâre privind aprobarea bugetului de venituri şi cheltuieli al comunei Feldru pe anul 2025.**

**2. Proiect de hotărâre privind modificarea Hotărârii nr. 31 din 27.05.2021 cu privire la componența echipei mobile pentru intervenția de urgență în cazurile de violență domestică pe raza comunei Feldru.**

**3. Proiect de hotărâre privind închirierea pășunilor disponibile aflate în propritatea publică a comunei Feldru.**

**4. Diverse.**

Domnul președinte de ședință supune spre aprobare ordinea de zi, domnii consilieri votează „pentru” în unanimitate de voturi.

Domnul președinte de ședinţă prezintă **proiectul de hotărâre privind aprobarea bugetului de venituri şi cheltuieli al comunei Feldru pe anul 2025**

Domnul primar dă cuvântul doamnei inspector superior Abdelwahab Diana-Maria pentru a prezenta proietul de hotărâre amănunțit pe capitole și subcapitole.

Domnul primar și domnul viceprimar dau explicațiile amănunțite tot pe capitole și subcapitole.

Domnul consilier Neamți Daniel propune dacă este posibil să se asfalteze porțiunea de drum de pe strada Cip de la pod – Cip pe o lungime de cca. 300 metri înspre Ilva Mică, de asemenea să se introducă canalizare și să se asfalteze strada Căprioarei din localitatea Feldru.

Ne fiind alte discuții domnul președinte de ședință supune spre aprobare proiectul de hotărâre cu care domnii consilieri votează „pentru” un nr. De 13 consilieri iar doi consilieri se abțin (Tiolan Grigore și Cira Georgeta-Nicoleta) în unanimitate de voturi și se adoptă **hotărârea nr. 14 din 24.03.2025** care este anexată și face parte din prezentul proces verbal.

Domnul președinte de ședinţă prezintă **proiectul de hotărâre privind modificarea Hotărârii nr. 31 din 27.05.2021 cu privire la componența echipei mobile pentru intervenția de urgență în cazurile de violență domestică pe raza comunei Feldru.**

Domnul primar dă explicații cu privire la acest proiect de hotărâre.

Ne fiind discuții domnul președinte de ședință supune spre aprobare proiectul de hotărâre cu care domnii consilieri votează „pentru” în unanimitate de voturi și se adoptă **hotărârea nr. 15 din 24.03.2025** care este anexată și face parte din prezentul proces verbal.

Domnul președinte de ședinţă prezintă **proiectul de hotărâre privind închirierea pășunilor disponibile aflate în propritatea publică a comunei Feldru.**

Domnul primar dă explicații cu privire la acest proiect de hotărâre.

Ne fiind discuții domnul președinte de ședință supune spre aprobare proiectul de hotărâre cu care domnii consilieri votează „pentru” în unanimitate de voturi și se adoptă **hotărârea nr. 16 din 24.03.2025** care este anexată și face parte din prezentul proces verbal.

**Diverse:**

Se prezintă cererea domnului Girigan Ioan din localitatea Feldru, str. Podere, nr. 1397 bolnav care solicită un ajutor financiar pentru cumpărarea protezelor (fiind bolnav, având amputate ambele picioare).

Domnii consilieri în unanimitate de voturi sunt de acord ca, Primăria comunei Feldru să deconteze contravaloarea facturilor pentru cele două proteze necesare domnului Girigan Ioan).

Se prezintă cererea domnului Runcan Octavian din localitatea Feldru, str. Vasile Nașcu, nr. 3 care solicită închirierea unui spațiu în suprafață de cca. 14 mp. din domeniul public în centrul localității Feldru (în zona parcului pentru amplasarea unui container mobil de tip „fast-food”.

Domnii consilieri arată faptul că în centrul comunei Feldru în zona Căminului Cultural se va amenaja o piață agro-alimentară unde se va avea în vedere și o zonă pentru amplasare de containere mobile tip „fast-food”.

Domnul viceprimar Sălvan Ioan-Gabriel arată faptul că a omis în timpul ședinței să prezinte o solicitare din partea Organelor de Poliție Feldru pentru achiziționarea unui drug test (aparat de depistat consumul de droguri) ar fi 25000 de lei, informarea fiind făcută prin mijloace electronice drept pentru care domnii consilieri au fost de acord cu achiziționarea acestui aparat și au votat în unanimitate de voturi.

**Președinte de ședinţă Secretar general al comunei**

**Sălvan Ioan-Gabriel Beșuţiu Gavrilă**